20 dages betinget fængsel, 5 års udvisning af landet. Det var dommen for en rumænsk kvinde der onsdag blev grebet i butikstyveri i Hirtshals.

 

Onsdag kl. 13.30 blev en 38-årig rumænsk kvinde grebet i tyveri af tøj fra tøjbutikken Wagner i Hirtshals. Allerede torsdag, dagen efter, sørgede retten i Hjørring for en lyndom til kvinden. Dommen lød på 20 dages betinget fængsel samt 5 års udvisning af landet. Foruden tyveriet blev hun også dømt for vold i forbindelse med tyveriet. Kvinden forsøgte at stikke af fra butikken, hvor hun var pågrebet og i den forbindelse kradsede hun en af de ansatte i hovedet.